Potrivit artistului, prima melodie pe care a compus-o a fost „Aromat moei mecitî” (rus. «Аромат моей мечты» – „Aroma visului meu”), în 2003. Primele reprezentații scenice în calitate de solist le-a avut în Germania. În 2004, a participat la concertul „Künstler gegen AIDS” (din ger. „Artiștii împotriva SIDA”), iar în 2005 la „Höre auf dein Herz” (din ger. „Ascultă-ți inima”), un concert de caritate dedicat dezastrului provocat de recentul cutremur din Asia.